১৯৭১ সালের মহান বিজয়ের হৃদয় বিদারক স্মৃতি | অনাবিল সংবাদ
বৃহস্পতিবার, জুন ২৯, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
১৯৭১ সালের মহান বিজয়ের হৃদয় বিদারক স্মৃতি
প্রকাশকাল- ১১:৫৩,ডিসেম্বর ৭, ২০১৬,মুক্ত চিন্তা বিভাগে
পাবনা থেকে শফিক আল কামাল ॥
বিজয় তুমি এসেছো বারে বারে,
বুকের পাজর ভেঙে দিয়ে মোরে,
কাঁদিতে পারিনা হাসিতে পারিনা,
বুকের জ্বালা সইতে পারি ন, ক্ষত বিক্ষত করেছে চিরতরে
মহান বিজয়ের মাস ডিসেম্বর আসলেই অনেক চাপা কষ্ট, অনেক স্মৃতি, লোমহর্শক ব্যথা মনকে উতালা করে তোলে। মা চলে গেছে চিরতরে অথচ মায়ের কষ্টের কথা গুলো, মুছে ফেলতে পারিনা। ডিসেম্বরের আগমনে তাঁর মনের গভীরে ঝড় উঠে যেত। ডিসেম্বর মাস এবং নাম যেন ক্ষুধার্ত হায়নার মতো তাকে ছোবল দিত। অসুস্থ হয়ে পরতেন গোটা মাসটা । কিন্তু কেন অমন করতেন, কেউ কি তার কষ্টের ভাগিদার হতে পারতো? ৪৫ বৎসর তার জীবনের অনেক ধিক্কার নিয়ে কাটাতে হয়েছিল। তিনি চলে গেছেন, হয়তো আর আমাদের সেই কষ্টের দিন গুলো পাড়ি দিতে হবে না। তবে স্মৃতি গুলো তো মুছে ফেলতে পারি না। এই মাস ত্রিশলক্ষ জীবনের আত্ম ত্যাগের মাস। এই মাস আমাদের গর্বের মাস, আনান্দের মাস, বাংলী জাতির মুক্তির মাস। অনেক কষ্ট, যন্ত্রনা, নির্যাতন সয়ে, বাংলার মানুষ এই দিনটি পেয়েছে। আমরা তার মূল্যায়ন কি এতোটুকু করতে পেরেছি? দেশ স্বাধীন হয়েছে, মুক্ত হয়েছে তবে শান্তি হারিয়ে ফেলেছি, ঘুম হারিয়ে ফেলেছি। মানুষের জীবনের নিরাপত্তা হারিয়ে গেছে। দুর্নীতি ও সন্ত্রাসে ভরে গেছে গোটা দেশ। এটাই কি ত্রিশ লক্ষ জীবন আর ইজ্জতের প্রাপ্য? একাত্তরের সেই নির্যাতন , নিপীরন, বিধ্বস্ত দেশ যারা দেখেছে, যারা ভুক্তভোগী ছিল, হয়তো তারাই বুঝবে এই বিজয়ের মূল্য কত কষ্ট বা যন্ত্রনার। ৪৫ বৎসর পার হয়ে গেছে, তবু স্মৃতিগুলো আজও ভুলতে পারি নাই। আমাদের পরিবারের কষ্টটা হয়তো অনেক পরিবার থেকে ভিন্ন। নিজেদের দুঃখের দিনগুলোর কথা, আজকের এই বিজয়ের আনান্দের পাশে, আমার লিখাটা ভাল লাগবে না জানি, তবুও লিখছি হৃদয়ের গভীরে থাকা পুরোনো স্মৃতির পাতা থেকে। ১৯৭১ সালের ৪ঠা এপ্রিল আমরা গ্রামে পালিয়ে যাই। আমাদের রেখে আমার ভাইয়েরা ঢাকা চলে যায়। সেখানে গিয়ে তারা গেরিলা যুদ্ধে অংশ নেন। উনাদের অনেক সহকর্মী কাজ করেন একসঙ্গে। মাঝে মাঝে অপারেশন করেই গ্রামের বাড়িতে (মামা বাড়ী) এসে লুকিয়ে থাকতো। সঙ্গে অবশ্য উনাদের যোদ্ধা সহকর্মীরাও থাকতেন। এভাবে আসা-যাওয়ার কারনে, এলাকার রাজাকারদের দৃষ্টি কটু হতে থাকে। এবং সবার মুখে নানা আলোচনা প্রশ্নের সম্মুখিন হতে হয়েছে গোটা পরিবারের। সেপ্টেম্বর মাসের শেষের দিকে পাক সেনারা আমাদের চারপাশে গোটা গ্রাম ঘিরে ফেলে। যাকে সামনে পেয়েছে পাখির মতো গুলি হত্যা করেছে এবং সমস্ত গ্রামে আগুন ধরিয়ে দেয়। সেই মূহুর্তে দুই ভাই এসেছিল, ঢাকা মালিবাগ প্রেট্রেল পাম্প অপারেশন করে মাত্র দুদিন আগে। গ্রামের পরিস্থিতির কারনে, সবাইকে নিয়ে সিদ্ধান্ত নিতে বাধ্য হলো পালানোর। গ্রামের বাড়ী গুলো ছিল পথবিহীন, একেক বাড়ীর মধ্যে দিয়ে অনেক কষ্টে নগরবাড়ী ঘাটে এক বাড়ীতে পৌছায়ে ছিলাম। সেখানে একটু পানি চেয়ে, খেয়ে সবাই একটু সস্তি বা আরাম করে ঘন্টা খানেক পরে আমরা নৌকায় যমুনা নদী পাড়ি দেই। আমাদের সঙ্গে ছিল বোন এবং ভাবীর কোলে নবজাতক পাঁচ ছয় মাসের দুটো শিশু সন্তান। আমাদের ঐ মূহুর্তের দুরাবস্তা বা দুর্গতি দেখে সেই শিশু সন্তান কান্না ভুলে গিয়েছিল মৃত্যুর ভয়ে। ফেরিতে ওঠা নিরাপদ নয় বলে, জীবনের ঝুকি নিয়ে নৌকায় পার হই। পরের দিনে গভীর রাতে আমরা ঢাকা পৌছিয়ে ছিলাম। ঢাকা মগবাজার বড় ভাইয়ের ভাড়া বাড়ীতে, ভারাটিয়া পরিচয় দিয়ে আমরা সবাই উঠলাম। বাসার সামনে ছিল আর একটি দোতালা বাড়ী, সেটা ছিল বড় ভাইয়ের বসত বাড়ী। সেটা অবশ্য তালা বন্ধ অবস্থায় ছিল। কারন বড়ভাই মুক্তি যোদ্ধা ছিলেন, যার দরুন উনার পরিবারের সকলেই (নানা বাড়ী) গ্রামে পালিয়ে ছিলেন। বড় ভাই ছিলেন ইন্ডিয়াতে। উনি ছিলেন ৭নং সেক্টরের কমান্ডিং অফিসার, (ক্যাঃ মোজ্জাম্মেল হোসেন)। আমরা যে বাড়ীতে ছিলাম, সেই বাড়ীর নীচ তলায় থাকতেন ডি.এস.পি লোদি সাহেব। তিনি পাক সেনাদের হাতে নির্যাতিত হয়েছিলেন এবং দীর্ঘ ৭/৮ মাস উনাকে জেলে আটকিয়ে রেখেছিলেন। উনাদের পরিবারের সকলেই ফিরে পাবার আশা ছেড়ে দিয়েছিল। কারন লোদি সাহেবের উপরে যে পাশবিকতা হয়েছিল সেটা সহ্য করবার নয়। তাছাড়া ৭/৮ মাস তিনি নিখোঁজ হয়ে ছিলেন, তাকে ফিরে পাবার আশাটা অনেক অকল্পনীয়। অথচ বিজয়ের তিনদিন পরে উনি বাসায় ফিরে আসেন। পরিবারের সকলের চোঁখে-মুখে আনান্দের বন্যা, যেন হারাধন খুজে পেয়েছিলেন। উনি যেন নতুন করে জন্ম নিয়েছিলেন। উনাকে ফিরে পাবার মাঝে আমরাও গোটা পরিবার ভাইদের, ফিরে আসার প্রত্যাশায় অপেক্ষা করছিলাম। দুর্ভাগ্য বশত, একমাস পরেই শহীদুল্লাহ কায়সারকে খুজতে জহির রায়হানের সঙ্গে, উনার ফোর্স নিয়ে যান মিরপুরে। তিনি জহির রায়হানের সঙ্গে নিখোঁজ হয়ে যান। আর ফিরে আসেন নাই। চিরতরের জন্য তিনি মিরপুরে রাজাকারদের হাতে প্রাণ হারায়। এটা তাদের পরিবারের জন্য কতটা পরিতাপ, যা আজও ভুলতে পারি না। শুধু মনে হতো উনিতো হারিয়েই গিয়েছিল, দুদিনের তরে কেন এসেছিল সবাইকে কাঁদাতে। উনাদের কষ্টের ভাগিদার আমাদেরও হতে হয়েছিল। আবার উনার পরিবারের সবাই আমাদের কষ্ট দেখে, হয়তো শান্তনা নিয়ে বেঁচে ছিলেন। আমাদের পরিবার এপ্রিল মাসের প্রথম সপ্তাহ থেকে ভিটা ছাড়া হতে হয়েছিল। রাজাকাররা তো পাবনা থেকে যুদ্ধের শুরুতেই পিছে লেগেছিল। যার দরুণ দীর্ঘ নয় মাস আমাদের গ্রামে এবং ঢাকাতে কাটাতে হয়েছিল। আমাদের নিজ বাসস্থান, লুট তরাজ এবং জ্বালিয়ে পুড়িয়ে সব শেষ করে দিয়েছিল। বাবা-মা কান্না-কাটি করতো। ভাইয়েরা বোঝাতো, মা তোমরা শুধু আমাদের জন্য দোয়া করবে। দেশ স্বাধীন হলে তোমাদের সব হবে, তোমারা কাঁদবে না। পাঁচ ডিসেম্বর সকালে ভাইদের সঙ্গ আরো ৫/৬ জন ঢাকার বন্ধু বাসায় এসেছিল। প্রায় ঘন্টাখানেক পরে বাসা থেকে অঞ্জু এবং রঞ্জু ভাই বিদায় নিয়ে যায়। বাবা মাকে বলে যায়, আমরা আট ডিসেম্বর বাসায় চলে আসবো। কিছু দিনের মধ্যেই দেশ স্বাধীন হয়ে যাবে। তোমরা আমাদের জন্য চিন্তা করবে না। বড় বড় বিপদ থেকে যখন বেঁচে গেছি, আর মরবো না ইনসাল্লাহ। এই ছিল তাদের শেষ কথা বা সান্তনা। ঢাকার পরিস্থিতি খুব ভয়াবহ। ভাইদের জন্য বাবা মায়ের চোঁখের ঘুম হারাম হয়ে গিয়েছিল। পরিবারের সকলের জীবনের ভয়। আমরা যে এলাকায় থাকতাম সে এলাকার ছিল মধুবাগ। এটা মগবাজারের পিছনে একটি এলাকা। বড় ভাইয়ের বাড়ী দুটো ছিল বিলের পাশাপাশি দুটো দোতালা। বাসার আশে পাশে কোন দোতালা বাড়ী ছিল না, এমনকি পেছন দিক থেকে তেঁজগা বিমান বন্দর এবং ক্যান্টনমেন্ট পর্যন্ত শুধু বিল আর বিল ছিল। অনেক মানুষ নৌকায় তেঁজগা এলাকায় যেত। তাই শেষের মুক্তিযুদ্ধ অর্থাৎ প্লেনের যুদ্ধ সব নিজ চোঁখে দেখা। বিমান বন্দর পানির ট্যাংকের উপর ছিল বিমান বিধস্ত কামান। বিমান উঠানামা করতো সব কিছুই আমরা স্পষ্ট দেখেছি। সাত ডিসেম্বর মাঝ রাতে বিকট শব্দে জানালার গ্লাস ভেঙ্গে যায় দোতালার দরজাগুলো মনে হলো কে বা কাহারা ভেঙ্গে ফেলেছে। আমরা ভয়ে নিচের তলায় নেমে গেলাম। আশেপাশের প্রতিবেশীরা ভয়ে কেউ বের হয় নাই। বাহিরে চারদিকে শুধু আলো জ্বলছিল। জানালার ভেতর থেকে উঁকি দিয়ে দেখলাম সমস্ত বিলের মধ্যে হাজার হাজার আলো জ্বলছে। কি ভয়ঙ্কর দৃশ্য। পরের দিন থেকে শুরু হলো প্লেনের যুদ্ধ। আট ডিসেম্বর সকালের দিকে পর পর তিনটা বিমান এসে বোমা মেরে চলে যায়। তবে শেষের বিমানটি আর যেতে পারে নাই। বিমানটি বোমা মেরে উঠবার সময় নিচে, বিমান বিধস্ত কামানের গুলি লেগে আগুন ধরে যায়। পাইলট প্যারাসুট নিয়ে নামতে থাকে। বিমানটি অবশ্য সঙ্গে সঙ্গে দুই বিলের মধ্যে অর্থাৎ ক্যান্টমেন্টের পিছনে পড়ে যায়। সঙ্গে দুই পাক আর্মি ধরে ফেলে। আর পাইলট প্রাণ বাঁচাবার জন্য যদিও ঝাঁপ দিয়েছিল। পরে “এলাকার মানুষের মুখে শোনা” যে বাড়ীতে পালিয়েছিল, সে বাড়ীর মালিক রাজাকার ছিল। দুর্ভাগ্য বসত সেই মালিক পাইলটকে পাক সেনাদের হাতে তুলে দিয়েছিল। সাত ডিসেম্বর থেকে পনেরো ডিসেম্বর পর্যন্ত চললো প্লেনের যুদ্ধ আমাদের ছাদের উপর দিয়ে, ভয়ঙ্কর বিমানগুলো আসা যাওয়া করতো। কি আতঙ্কের মধ্যে ঝুকি নিয়ে দিনগুলো কাটিয়ে ছিলাম, যা আজও মনে পড়লে শরীর শিউরে ওঠে। ১১ ডিসেম্বর থেকে সমস্ত ঢাকা কারফিউ ছিল। ঐ অবস্থায় রাতের অন্ধকারে দুইটা ভাই এবং ২ জন সহপাঠি যোদ্ধা সহকারে বাসায় আসেন, বাবা মাকে দেখবার উদ্দেশ্যে। সঙ্গে ভগ্নপতিও ছিল। তবে এখন বুঝি তারা বাবা মাকে দেখতে আসে নাই। তাদের মৃত্যুর ডাক এসেছিল, তাই ঐ কারফিউয়ের মধ্যে অতো রাতে ছুটে এসেছিল বাবা মায়ের মুখখান শেষ বারের মতো দেখবার জন্য। এসেই অঞ্জু ও রঞ্জু ভাইয়ের খোঁজ নেয়। উনাদের আট তারিখে ফেরবার কথা ছিল অথচ না ফেরার কারণে, সবার চিন্তা বেড়ে যায়। বার ডিসেম্বর (১২-১২-১৯৭১ ইং)রবিবার দুপুর চারটায়, পাক সেনারা আমাদের বাসার চারপাশে ঘিরে ফেলে এবং বাসার চারপাশে গাড়ীতে মেশিনগান সেট করে, সবাই যুদ্ধের প্রস্তুতি নিয়ে ছিল। ভাইয়েরাও বুঝতে পারে নাই, উনাদের ধরবার জন্য এতো প্রস্তুতি। বাবা-মা সহকারে সবাই নির্বাক,স্তম্ভিত ভয়ে। তার মাঝেও ভাইয়েরা অল্প সুরে শান্তনা দেয়, তোমরা ভয় পেয়না, চারিদিকে ইন্ডিয়ান আর্মি ওদের ঘিরে ফেলেছে, তাই ওরা এভাবে পজিশন নিয়ে আছে। কিছুক্ষণ পরে আমাদের দোতালা থেকে সবাইকে নামিয়ে বাসার সামনে গোল করে বসায়। তারপর অস্ত্র নিয়ে আমাদের চারিপাশে ঘিরে ফেলে। আনুমানিক ১০/১৫ জন বাসায় যেয়ে দোতালা নীচতলা তল্লাশি করে, বের হয়ে আসে। কিছুক্ষণ পরে সবাইকে ডেকে রাস্তায় নিয়ে নানা ধরনের প্রশ্ন করে। পাক সেনাদের হাতে অনেক লিখা কাগজ ছিল, সেগুলো পড়ে ভাইদেরকে উর্দুতে সবার নাম, আমার বাবার নাম, দেশের বাড়ী পাবনা সাধুপাড়া সব সঠিক তথ্য ছিল, পাক সেনাদের হাতে। তবে ভাইয়েরা সব কিছুই বুঝতে পারে এবং মিথ্যা ঠিকানা দেয়। কিন্তু ওরা তা বিশ্বাস করে নাই। এরপর অঞ্জু, রঞ্জু এবং বাড়ীয়ালা মোজাম্মেল কোথায়? সেই প্রশ্নের উত্তরে ভাইয়েরা বলে, তাদের আমরা চিনিনা। তখন ভীষণ জোরে ধমক দিয়ে বলে তোমরা সব মিথ্যা বলছো, আমাদের সঙ্গে চল। সেই মুহুর্তে পালানোর মতো পরিবেশ ছিলনা, তাই সবাই চলে গেল। তবে বাবা এবং ছোট ভাইকে ফিরিয়ে দেয়। দুই ভাই মুকুল মঞ্জু ভগ্নিপতি সহ ভাইদের দুটা বন্ধু ছিল, পাঁচ জনকে গাড়ীতে তুলে আরো প্রশ্ন করে, এবং চোঁখ বেধে নিয়ে যায়। সেই মুহুর্তে আমরা কেউ বুঝতে পারি নাই উনারা চিরতরে আমাদের ছেড়ে চলে যাবেন। সেই দিন সেই ক্ষন চলে গেছে। কত ভয়াবহ দিনগুলো অসহনীয় যন্ত্রনার মাঝে কেটেছে। খুব কষ্ট হয় যখন ভাবি পাক সেনারা কিভাবে জানলো আমার ভাইয়েরা মুক্তিযোদ্ধা ছিল? কিভাবে জানলো ১০ নং মধুবাগ বাসায় আমার ভাইয়েরা অবস্থান করছে? কে বা কারা তাদের হাতে অতো লিখিত কাগজ তুলে দিয়েছিল? আমার ভাইয়েরা তো কাউকে ক্ষতি করে নাই। তাদের এটাই অপরাধ ছিল, তারা কবে এদেশ জয় করবে? পাক সেনাদের হাত থেকে দেশ মুক্তি পাবে, তাদের চেতনা, লক্ষ্য ও উদ্দেশ্য এটাই ছিল। এই ছিল তাদের অপরাধ। ১২-১২-১৯৭১ ইং পার হলো, চারিদিকে কারফিউ কি ভয়ানক পরিস্থিতি ঢাকায়। উপরে প্লেনের হামলা, কারফিইয়ের মধ্যে বাসা থেকে বের হলেই গুলি। ঐ অবস্থায় বাবা কার কাছে যাবে, কোথায় যাবে, কোন কুল কিনারা ছিল না। কেই পাশে এসে দাড়াবে সে পরিস্থিতিও ছিলনা। শুধু সবার অপেক্ষা অঞ্জু রঞ্জু ভাই কখন আসবে? উনারা আসলে হয়তো, বাসা থেকে যে ভাইদের ধরে নিয়ে গিয়েছে তাদেরকে খুজে বের করবে। সেই আশায় গোটা পরিবার পথ চেয়েছিলাম। কিন্তু আমাদের সব আশা, নিরাশা হয়ে গেল। চারটা দিন কিভাবে পার হলো আমাদের পরিবারের তা লিখার ভাষা আমার নেই। ১৬-১২-১৯৭১ ইং আনুমানিক বেলা এগারোটা হবে। প্রায় এক সঙ্গে পরপর আট নয়টা হেলিকপ্টার বিমান বন্দরে নামলো। এতো কান্নার মাঝেও একটু কৌতুহল হলো, কেন এতোগুলো হেলিকপ্টার , এক সঙ্গে আসলো। তিন তালার ছাদ থেকে, সেই মূহুর্তে অনেক কিছুই দেখা যেত। ছাদে উঠলাম সবাই। আমাদের শুধু একটাই চাওয়া ভাইয়েরা কখন কিভাবে আসবে? বেলা গড়াতেই চারিদিকে আনান্দ মিছিল তপ¦ধ্বনি আর গুলির আওয়াজ। তখন তো ঢাকায় তেমন, গাড়ী, বাড়ী এতো মানুষ ছিলনা। কিন্তু সেই বিজয়ের জয় বাংলা আর তপ¦ধ্বনির আওয়াজ সারাটা ঢাকার শহর যেন কাঁপছিল। সারাটা ঢাকা আনান্দে মুখরিত। সেই আনান্দ আমরা মেনে নিতে পারি নাই। সেই আনান্দের মাঝে আমাদের বুকভরা অপেক্ষায় থাকতে হয়েছে। শুধু ভাবতাম, ভাইয়েরা কখন এসে স্বাধীনতার পতাকা নিয়ে বলবে, “মা” আমরা তোমাদের বুকে ফিরে এসেছি, দেশ আজ সত্যিই জয় হয়েছে। এই প্রত্যাশাটুকু আমাদের দীর্ঘদিন কাঁদিয়েছে। সবচেয়ে বড় কষ্ট হয়, মাত্র কয়েকটা দিনের ব্যবধানে, তাদের চেতনা তাদের ত্যাগ আর বিসর্জন দিয়ে, যে কাংখিত স্বপ্ন, সেই বিজয়ের সফলতা দেখে যেতে পারলো না। ১৭-১২-১৯৭১ ইং ডিসেম্বর ভাইদের ৭/৮ জন বন্ধু খোঁজ নিতে আসে বাসায়। ভাইরা তাদের আনান্দের মিছিলে যোগ দেয় নাই, তাই উনারা একটু হলেও আমার ভাইদের কথা মনে করে, ছুটে এসেছিল বাসায় খুজতে। উনারা ভেবেছিল আমাদের এতো আনান্দের মধ্যে ওরা নাই, পাবনায় চলে গেল কিনা খোঁজ নিতে। তাদের দেখে, বাবা-মা পরিবারের সবার সেই আহাজারী আর্তচিৎকার। উনাদের সব আনান্দ, সবার কান্না দেখে থেমে যায়। সমস্ত এলাকার মানুষ স্তম্ভিত। দুদিন পরে খবর পেলাম ভাইদের বন্ধুদের কাছে। উনারা খোঁজ নিয়েছে, আট ডিসেম্বর অঞ্জু রুঞ্জু ভাই তাদের তিন বন্ধু সহ পাক সেনাদের সঙ্গে, ভাইদের সম্মুখ যুদ্ধ হয়, ঢাকার অদুরে রূপগঞ্জে। সেখানেই উনারা মৃত্যু বরণ করেন। এরপর আমাদের সব অপেক্ষা, সব আশা আস্তে আস্তে নিভে যায়। কত ভয়াবহ কষ্ট অসহনীয় যন্ত্রনার মধ্যে আমাদের কেটেছে সেই দিনগুলো। আমার বাবা মায়ের আর্তনাদ আর বেদনা আমাদের গোটা পরিবারের শোকের ছায়া নিয়ে এসেছিল। পঁয়তাল্লিশ বছর পার হয়ে গেল হয়তো মৃত্যুর আগ পর্যন্ত এই ব্যাথা আমাদেরকে তাড়িয়ে নিয়ে বেড়াবে।বিঃ দ্রঃ- পাবনা শহরের সাুধপাড়া এলাকার একই পরিবারের পাঁচজন ৭১’র মহান মৃক্তিযুদ্ধে অংশগ্রহন করে শেষের দিকে শহীদ হয়েছেন তাঁদের বেঁচে থাকা বোন’ মকবুলা মন্জুর শোভা’র কাছ থেকে সংগৃহিত।
← শহীদ মুক্তিযোদ্ধা স্মৃতিফলক নির্মাণ কাজ ১১ বছরেও হয়নি
৭ ডিসেম্বর শেরপুর ও নালিতাবাড়ী মুক্ত দিবস →
সাম্প্রতিক সংবাদ
পাইকগাছায় ছাত্রলীগ নেতার উপর হামলা; আহত ৩
পরস্পর বিরোধী বক্তব্য পাইকগাছায় খুঁটির সাথে বেঁধে নির্যাতন
ঈশ্বরদীর মুলাডুলিতে হোন্ডা উল্টে দু’জন নিহত
সংসদে ৪ লাখ ২৬৬ কোটি টাকার বাজেট পাস
পেটের মেদ কমাবে কলার শরবত!
হঠাৎ ট্রাম্পের নজরে নারী সাংবাদিকের ‘সুন্দর হাসি’
বেবি বাম্প-এ গর্বিত ‘কৃষ্ণকলি’ নগ্ন!
স্মিথের বাগদান
৯০০ সম্ভাব্য প্রার্থীর তালিকা করেছে আওয়ামী লীগ
আগে বাঁচি
কুলাউড়াসহ হাকালুকি হাওর পাড়ে বন্যা পরিস্থিতির কিছুটা উন্নতি
কুলাউড়ায় ওএমএস চালের ডিলারকে মারপিট ও দোকান লুটপাট
মাধবকুন্ডে রাস্তায় ফাটল ও ভূমি ধ্বস- পর্যটক প্রবেশে নিষেধাজ্ঞা
কোটিপতির সুন্দরী মেয়ের সাথে ফকিরের বিয়ে! অতিথি কয়েক হাজার ফকির! এলাকা জুড়ে তোলপাড়!
ছুটি শেষে
রাজশাহী ও চলনবিলের সংবাদ
ঈশ্বরদীর মুলাডুলিতে হোন্ডা উল্টে দু’জন নিহত
সলঙ্গায় বাস-মাইক্রো মুখোমুখি সংঘর্ষ একই পরিবারের ৩জনসহ ৪জন নিহত
চাটমোহরে সড়ক দূর্ঘটনায় শিশুর মৃত্যু- ভাঙ্গুড়ায় দফা রফা
বগুড়ার ধুনটে প্রাক্তন ছাত্র-ছাত্রীদের পুর্ণমিলনী অনুষ্ঠিত
ঈদ উপলক্ষে চলনবিলের ভ্রমণ পিপাসুদের উপচে পড়া ভীড়
রাজশাহীতে বাসের ধাক্কায় অটোরিকশার যাত্রী নিহত,আহত ৪
অবশেষে ঈদের তৃতীয় দিনে তানোর পৌরবাসী পেলো গম
তানোরে বড় ভাই বেধড়ক পেটালো ছোট ভাইকে
ট্রেনের ছাদ হতে পড়ে ঈশ্বরদীতে তরুণের মর্মান্তিক মৃত্যু
গুরুদাসপুরে সড়ক দূর্ঘটনা নিহত-১
তাহেরপুর প্রেসক্লাবের আহবায়ক কমিটি গঠন
মোহনপুরে বাস চাপায় ব্যবসায়ী নিহত’ আহত এসআই
এলাকায় পুলিশ মোতায়ন সাঁথিয়ায় দু’গ্রুপের সংঘর্ষ, ব্যবসায়ীর মোটর সাইকেলে অগ্নিসংযাগ
বগুড়ার ধুনটে অজ্ঞাত যুবতীর লাশ উদ্ধার
উল্লাপাড়ায় দুইপক্ষে সংঘর্ষ, আহত ২ জনের মৃত্যু

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০